A következő fordulóban Budapestre látogattak, ahol a Vasas csapata volt az ellenfél. A budapesti csapat túl erős ellenfélnek bizonyult, és 6:2-es összesítéssel ejtette ki az Ajaxot. Az első, 2:2-re végződött mérkőzésen még bírta az iramot az Ajax, de a visszavágón – amit 70 ezer néző előtt játszottak a Népstadionban – már nem bírták a magyar csapat nyomását, és 4:0-ra kikaptak. Ebben az évben a bajnokságban sem szerepeltek túl jól, és csak a dobogó legalsó fokára jutottak fel. Az idény végén egy kulcsjátékos hagyta el a klubot, Rinus Michels, a csapat egyik legjobb támadója ugyanis sérvproblémái miatt abbahagyta az aktív labdarúgást. Már ebben a szezonban is csak két mérkőzésen lépett pályára.